ג'פרי וילקינסון

ג'פרי וילקינסון (באנגלית: Geoffrey Wilkinson; 14 ביולי 1921 – 26 בספטמבר 1996) היה כימאי בריטי, זוכה פרס נובל לכימיה לשנת 1973 ביחד עם ארנסט אוטו פישר "על עבודתם בנושא הכימיה של תרכובות אורגנו-מתכתיות".

ביוגרפיה 
ג'פרי וילקינסון פישר נולד ב-14 ביולי 1921 ביורקשייר שב. אביו היה צייר ומעצב, ואמו הייתה פועלת במפעל לכותנה. לאחד מבני משפחתו היה מפעל לכימיקלים, שבו וילקינסון החל לפתח עניין בכימיה. המורה שלו לפיזיקה בבית הספר היסודי היה הפיזיקאי זוכה פרס נובל ג'ון קוקרופט.

בשנת 1939 וילקינסון החל ללמוד באימפריאל קולג'. בשנת 1946 סיים את לימודי הדוקטורט. במקביל עבד עם המדען השוודי (זוכה פרס נובל אף הוא) גלן תיאודור סיבורג באוניברסיטת קליפורניה בברקלי ובמכון הטכנולוגי של מסצ'וסטס. בשנים 1951–1955 עבד באוניברסיטת הרווארד. בשנה זו מונה וילקינסון לראש המחלקה לכימיה אורגנית באימפריאל קולג'.

בשנת 1965 הצטרף וילקינסון לחברה המלכותית. בשנת 1981 זכה וילקינסון במדליה המלכותית. בשנת 1996 זכה במדליית דייווי.

וילקינסון נפטר ב-26 בספטמבר 1996 בלונדון.

בשנת 2009 האימפריאל קולג' חנך בניין חדש על שמו של וילקינסון.

קישורים חיצוניים

 

זוכי פרס נובל לכימיה
כימאים בריטים
זוכי פרס נובל בריטים
עמיתי החברה המלכותית
זוכי המדליה המלכותית
אבירים בריטים
בריטים חברי האקדמיה הלאומית למדעים של ארצות הברית
זוכי מדליית דייווי
בריטים שנולדו ב-1921
בריטים שנפטרו ב-1996